Йордан Стубел
Кос и мече

chitanka.info

— Мече, мече, малко мече,

де отиваш? — кос му рече.

— Де така по тоз дъждец?

Пак ли тръгна за медец?

— Косчо-босчо, та не чу ли?

Едър лешник се търкули

и ме викна на игра

във зелената гора…

Ще бера с роса росени

сладки ягоди червени,

крушки вкусни и узрели

като злато пожълтели

и да търся татко, мама,

че ги в къщи още няма…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.